கேள்வி: ஆற்று உள்ளான் பற்றி விளக்கவும்.
பதில்: ஆற்று உள்ளான் (Green sandpiper, ''திரிங்கா ஓக்ரோபசு'') ஐரோப்பா ஆசியாவிலும் காணப்படும் ஒரு பறவை. கரைப்பறவை வகையைச் சேர்ந்த இப்பறவை வலசை போதல் பழக்கமுடையது. குளிர்காலங்களை இந்தியத் துணைக்கண்டத்திலும், தென்கிழக்காசியாவிலும், ஆப்பிரிக்காவிலும் கழிக்கும். பழுப்பு நிற சிறகுகளில், வெள்ளைப் புள்ளிகளை கொண்டிருக்கும்; மரங்களில் கூடு கட்டி வாழும்.
கேள்வி: ஆற்று உள்ளான் - வகைப்பாட்டியல் குறித்து விரிவாக சொல்லுங்கள்.
பதில்: 1758 ஆம் ஆண்டில் சுவீடன் இயற்கையியலாளர் கரோலஸ் லின்னேயஸ் தனது சிஸ்டமா நேச்சுரேயின் பத்தாவது பதிப்பில் ''திரிங்கா ஓக்ரோபசு'' என்ற பெயரில் இவர் பச்சை ஆற்று உள்ளான் குறித்து விவரித்திருந்தார். திரிங்கா என்பது 1599ஆம் ஆண்டில் ஆல்ட்ரோவாண்டசு என்பவரால் பச்சை உள்ளானுக்கு வழங்கப்பட்ட புதிய இலத்தீன் பெயராகும். சிற்றினப் பெயரான ஓக்ரோபசு பாதம் என பொருள்படும் பண்டைய கிரேக்க ஓக்ரோஸ், "ஓச்சர்" மற்றும் பூசு, ஆகியவற்றிலிருந்து வந்தது. இது ஒற்றைச் சிற்றினமாகும். இதன் கீழ் எந்த கிளையினமும் அங்கீகரிக்கப்படவில்லை.